Diari Oficial de la Generalitat Valenciana


Sumari del DOGV 3635, del 29-11-1999 (1999/10154)

RESOLUCIÓ de 19 de novembre de 1999, de la Direcció General de Transports, per la qual es nomena tribunal i es determina el lloc i l'hora de realització d'exàmens que es convoquen de conseller de seguretat per al transport de mercaderies perilloses per carretera, per ferrocarril o per via navegable.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3635

Data del DOGV
:   29-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/10062


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 19 de novembre de 1999, de la Direcció General de Transports, per la qual es nomena tribunal i es determina el lloc i l'hora de realització d'exàmens que es convoquen de conseller de seguretat per al transport de mercaderies perilloses per carretera, per ferrocarril o per via navegable. [1999/S10001]
  
D'acord amb el que estableix l'Ordre de 28 d'octubre de 1999, de la Conselleria d'Obres Públiques, Urbanisme i Transports, per la qual es regula el procediment de realització de proves per a l'obtenció del certificat de capacitació professional dels consellers de seguretat per al transport de mercaderies perilloses per carretera, per ferrocarril o per via navegable, resolc:
  
Primer
  
Nomenar el tribunal per a tota la Comunitat Valenciana, la composició dels qual consta en l'annex I de la present resolució.
  
Segon
  
Publicar, com a annex II, l'hora i els llocs de realització dels exàmens convocats.
  
Tercer
  
Els aspirants s'hauran de presentar al lloc de realització de les proves amb el material següent:
  
- Document nacional d'identitat.
  
- Estris d'escriptura: llapis de mina núm. 2, goma d'esborrar i bolígraf.
  
Quart
  
Per a la realització de la segona prova dels exàmens, es permetrà la consulta de llibres, apunts o textos però no serà permesa la utilització d'estudis, supòsits o casos pràctics resolts.
  
Cinqué
  
Contra la present resolució, que no exhaureix la via administrativa, es podrà interposar un recurs d'alçada, davant el conseller d'Obres Públiques, Urbanisme i Transports, en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjudici que s'utilitze qualsevol altra via que es considere oportuna.
  
València, 19 de novembre de 1999.- El director general de Transports: Vicente Dómine Redondo.
  
Annex I
  
Tribunal de la Comunitat Valenciana per a totes les proves convocades:
  
Tribunal titular:
  
President: Vicente Zanón Martínez
  
Secretària: Inmaculada Baena Olcina
  
Vocals: Manuel García Fons, Manuel Gálvez Acero, Antonino Muñoz Calatayud, Miguel Lorente Armero, Ana Antolín Baigorri i Teresa Gras Huerta
  
Tribunal suplent:
  
President: Manuel García Fons
  
Secretari: J. Javier Benet Zepf
  
Vocals: Vicente Sánchez Selfa, Vicente Barberá Puig, Ángel C. Durán Martínez, Víctor Pérez Cerdán, Ramón Escrig Moreno i Lola Salom Vea
  
Nota: el personal col·laborador o ajudant del tribunal que siga nomenat per a la vigilància i suport en els exàmens, tindrà la consideració de vocal a l'efecte de l'import de la indemnització que cal percebre per l'exercici d'aquestes funcions.
  
Annex II
  
Llocs, dates i hora de realització dels exercicis
  
Província de València
  
Dia: 11 de desembre de 1999
  
Lloc: Universitat Politècnica de València. Escola Superior d'Enginyers Industrials. Aulari (Av. dels Tarongers, s/n. València)
  
Hora: examen global per al mode de transport per carretera; inici: 9.00 hores.
  
Examen global per al mode de transport per ferrocarril; inici: 11.30 hores.
  
Província d'Alacant
  
Dia: 11 de desembre de 1999
  
Lloc: Campus de Sant Vicent, carretera Sant Vicent s/n (Universitat d'Alacant). Aulari I Alacant
  
Hora: examen global per al mode de transport per carretera; inici:09.00 hores.
  
Examen global per al mode de transport per ferrocarril; inici: 11.30 hores.
  
Província de Castelló
  
Dia: 11 de desembre de 1999
  
Lloc: Cambra de Comerç, Indústria i Navegació de Castelló. Av. Germans Bou s/n. Castelló
  
Hora: examen global per al mode de transport per carretera; inici: 09.00 hores.
  
Examen global per al mode de transport per ferrocarril; inici: 11.30 hores.